Szukołech1 dzisiej czegosik, co by sie szło zjejś2 do schabu we musztardzie, kery żech rychtowoł3 na mitag4– recept5 przidzie niyskorzi6. Je zima, a czytołech ôstatnio7, co to werci8 sie wtedy jejś groch, bo mo driny9 tela10 dobroci, że potyn niy trza wcale łajzić11 do aptyki. Chciołech go ze czymś połōnczyć12 , co by trocha złōmało jego smak i tak żech prziszoł na bataty- dlo tych, co ich niy znajōm, to sōm13 take słodke kartołfle14, kere przijechały dō nołs15, jak i tyn normalny kartołfel, ze Ameryki, ale sōm ôd tamtego zdrowsze. Wyszło danie lekko słodkawe i delikatne, co to idealnie pasuje do dobrze prziprawiōnego miysa abo i ryby.
Co potrza?
2 szolki16 (ôd kafeju) łuskanego grochu
1 batat (30-40 dkg)
2 łeżeczki majeranku
łeżka masła
sōl i pieprz
2 liście bobkowe17
4 szolki (ôd kafeju) wody
Na sōm poczōntek zalyjcie wrzōntkym tyn groch we jakim gorku i ôstołwcie18 go tak na jake 15 minut- stracōm19 sie bez to te składniki, co to by nos mōgły niypotrzebnie beczkować. Wylyjcie ta piyrszo20 woda i wlyjcie 4 szolki, ô ftorych żech sam pryndzyj21 pisoł i zacznijcie tyn groch warzić. Wciepcie22 tam łeżeczka majeranku, 2 liście bobkowe i trocha pieprzu (sōl domy dopiyro na sōm kōniec). Batata ôbiercie23, pokrejcie na mańsze kōnski24 i dociepcie do tyj wody. Niech sie to tak 30-40 minut powarzi- aż groch bydzie miynki. Keby25 Wōm sie na gōrze przi warzyniu zbiyrały szuminy26, to je wyciepcie27– niy bōjcie sie ô majeranek, co go tyż wyciepniecie, bo na kōniec go jeszcze trocha dosujymy28. Wody je tak mało, bo idzie ô to, żeby tego grochu nie ôdcedzać, bo sie bez to marnuje kans zdrowych minerałōw, kere przełażōm do wody przi warzyniu. Jak już wszyjsko baje29 miynke, to wciepcie tam soli, pieprzu, łeżeczka majeranku, łeżka masła i posztamfujcie30. Za chwila jeszcze rołz dosmakujcie31 i… smacznego 🙂
1szukałem
2zjeść
3przygotowywałem
4obiad
5przepis
6później
7ô= ło
8opłaca
9w środku
10tyle
11chodzić
12ō- samogłoska w wymowie pomiędzy o i u
13są
14ziemniaki
15nas
16filiżanki do kawy
17liść laurowy
18zostawcie
19zgubią
20pierwszą
21wcześniej
22wrzućcie
23obierzcie
24mniejsze kawałki
25gdyby
26piana
27wyrzućcie
28dosypiemy
29będzie
30potłuczcie
31doprawcie
szl_Latn szl_Latn szl_Latn bjn_Latn szl_Latn pol_Latn lvs_Latn pol_Latn szl_Latn szl_Latn pol_Latn szl_Latn pol_Latn twi_Latn pol_Latn pol_Latn scn_Latn pol_Latn pol_Latn pol_Latn pol_Latn pol_Latn pol_Latn pol_Latn quy_Latn pol_Latn szl_Latn pol_Latn bos_Latn pol_Latn pol_Latn pol_Latn pol_Latn pol_Latn pol_Latn vec_Latn pol_Latn crh_Latn pol_Latn pol_Latn fur_Latn